《寿李使君宣义父子同日》
宋代·阳枋

黄梅雨阵歇窗纱，庚梦醒来槐月斜。
拜后拜前欢陆续，老君谪月同一家。
蝉冠醉倒金貂客，异香飘随青犊车。
旋呼五马博一笑，酒酣逸气凌苍霞。
培椿植桂弄梧碧，生捍不断树交花。
清净何须餐沆瀣，抱素肯养琼田鸦。
伯阳参同窃造化，高风海客空乘槎。
武陵溪深自流水，天台云渺维胡麻。
神游八极亦法漫，大鹏希有争雄夸。
藤床经卷得真帝，五鼎三斧轻豪奢。
静桃宿火熏日和，间引山泉烹粟芽。
自行自坐脚力轻，瘦筇掷弃龙槎枒。
从来参苓不到口，双瞳镜碧颜春华。
我向关头伴尹喜，共乞刀圭期修遐。
阿谁疑年问甲子，纯乾一气健而息。

作者简介：阳枋（1187-1267），字正父，原名昌朝，字宗骥，合州巴川（今重庆铜梁东南）人。居字溪小龙潭之上，因号字溪。